অ্যাডাম ডেল
অ্যাডাম ক্রেগ ডেল (ইংরেজি: Adam Dale; জন্ম: ৩০ ডিসেম্বর, ১৯৬৮) ভিক্টোরিয়ার ইভানহো এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। ১৯৯৭ থেকে ২০০০ সাল পর্যন্ত অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের পক্ষে খেলেন অ্যাডাম ডেল। দলে তিনি মূলতঃ ডানহাতি মিডিয়াম-পেসার ছিলেন। পাশাপাশি বামহাতে নিচের সারির ব্যাটসম্যান হিসেবে দলে ভূমিকা রাখেন। এছাড়াও ব্রিসবেনের উইনাম-ম্যানলি ক্রিকেট ক্লাবের প্রতিনিধিত্ব করেন।